अनुष्का शर्मा के साथ इस अंदाज में नजर आए विराट कोहली, सोशल मीडिया पर Photo वायरल  
विराट कोहली ने शेयर की अनुष्का शर्मा के साथ फोटो
खूबसूरत अंदाज में नजर आए कपल
विराट कोहली और अनुष्का शर्मा की फोटो हुई वायरल
बॉलीवुड और क्रिकेट की सबसे पसंदीदा जोड़ी अनुष्का शर्मा (Anushka Sharma) और विराट कोहली  (Virat Kohli) सोशल मीडिया पर हर बार खूब सुर्खियां बटोरते हैं. उनकी फोटो हो या वीडियो, दोनों ही खूब वायरल होती है. इस बार भी अनुष्का शर्मा और विराट कोहली ने अपनी एक फोटो से सोशल मीडिया पर धमाल मचा कर रख दिया है. उनकी एक फोटो इंस्टाग्राम पर सबका खूब ध्यान खींच रही है, जिसे खुद भारतीय क्रिकेट टीम के कप्तान विराट कोहली ने शेयर किया है. फोटो में अनुष्का और विराट का अंदाज लोगों को काफी पसंद आ रहा है, साथ ही लोग उनकी जमकर तारीफ भी कर रहे हैं. 

@anushkasharma
A post shared by  Virat Kohli (@virat.kohli) on Oct 24, 2019 at 10:40pm PDT

विराट कोहली  (Virat Kohli) के इंस्टाग्राम एकाउंट से शेयर हुई इस फोटो को शेयर हुए अभी थोड़ी ही देर हुई थी और कुछ ही मिनटों में इसे 10 लाख से भी ज्यादा लाइक्स मिले हैं. इस फोटो में जहां एक तरफ अनुष्का शर्मा (Anushka Sharma) ब्लैक ड्रेस में नजर आ रही हैं तो वहीं विराट कोहली ग्रे टी-शर्ट और ब्लैक शॉर्ट्स में दिखाई दे रहे हैं. यह पहली बार नहीं है, जब अनुष्का शर्मा और विराट कोहली की फोटो या वीडियो इस कदर वायरल हुई हो. इससे पहले दोनों की करवा चौथ की फोटो ने भी खूब सुर्खियां बटोरी थीं. 

The ones who fast together laugh together . Happy karvachauth 
A post shared by  Virat Kohli (@virat.kohli) on Oct 17, 2019 at 10:16am PDT

बता दें कि अनुष्का शर्मा (Anushka Sharma) और विराट कोहली (Virat Kohli) ने साल 2017 में 11 दिसंबर को शादी की थी. दोनों की शादी की फोटो और वीडियो ने सोशल मीडिया पर कब्जा जमा लिया था, क्योंकि फैंस को इस जोड़ी की शादी का बहुत बेसब्री से इंतेजार था. शादी के अलावा भी दोनों की फोटो और वीडियो हमेशा सुर्खियां बटोरती हैं. वहीं, वर्क फ्रंट की बात करें तो अनुष्का शर्मा आखिरी बार फिल्म जीरो में नजर आई थीं. इस फिल्म में उनके साथ शाहरुख खान और कैटरीना कैफ भी मुख्य भूमिका में दिखाई दिए थे. हालांकि, फिल्म बॉक्स ऑफिस पर ज्यादा कमाल नहीं कर पाई, इसके बावजूद लोगों को अनुष्का की एक्टिंग काफी पसंद आई थी.